ĦIDMET IL-BIDWI IT-TIELET PARTI - IKOMPLI MAL-ĦARĠA TA' DIĊEMBRU 1991 IL-MADMAD - Din hija lasta twila bejn 6 u 7 piedi ftit imqawsa. Il-bidwikien ixiddha lill-baqar, barrin, għoġiela, għall-ħart taż-żewġ fl-għelieqi biex jimxu flimkien. L-IMGĦAŻQA — Din tintuża għan-naqa tal-patata kif ukoll biex jgħaddu biha taħt il-ħajt tas-sejjieħ jew mal- qsami għal xi ħaxixa ħażina u għal dak kollu li jkun hemmi bżonn. L-IMGĦAŻQA (TAD-DAQQA)- Il-ħadidata' l-imgħażqa tkun ftit twila u mmejla 'l ġewwa. lllum ftit li xejn għadha tintuża. Kienu jaqilgħu biha l-patata tas-Sajf, kif ukoll biex jaqilgħu n-niġem mill-fond. IL-MAĦLA - Din tissejjaħ ukoll l-ixkora tal-magħlef. Din tkun marbuta b'rumnell miż-żewġt itruf tax-xkora biex tidħol f'ras il-bhima. Il-maħla x'aktarx li kienet tkun ta' l- inċirata. Ġo fiha kienu jpoġġu l-ġwież, ħarrub, farru (xgħir mitħun) eċċ. Kellhom ukoll ix-xkora tal-magħlef li kienet tax-xkejjer, ġo fiha kienu jpoġġu s-silla, tiben, furrajna eċċ. imqatta' mill-minġla. IL-MEZZA - Din kienet magħmula mill-qasab. Ġo fiha kienu jpoġġu t-tadam, patata u frott. Il-bdiewa kellhom sengħa kbira kif jimlewha fl-aħħar bħal koppla. IL-MIDRA (IL-ĦAFIFA) - Bi tlett iswaba li jkunu dritti. Kienu jużawha biex iderru biha fuq il-qiegħa. IL-MIDRA (FTIT KBIRA) - Bi tlett iswaba wkoll, iżda subgħajha huma xxuxxati 'lfuq. Din kienu jużawha biex iqalibu t-tiben li jkun fuq il-qiegħa. IL-MINĠEL - Għandu għamla ta' nofs qamar, u bil- manku. Kien jintuża fi żmien il-ħsad tas-silla, qamħ, xgħir eċċ. IL-MINĠLA - Għandha għamla ta' nofs qamar. Din għandha s-snien biex ikunu jistgħu jqaċċtu s-silla, furrajna, eċċ. Din tidħol ġo ganċilli jkun imwaħħal fil-ħajt ta' l-għorfa. IL-MOĦRIET (TAL-ĠWIENAĦ) - B'ġewnaħ wieħed jew bi tnejn. Dan il-moħriet kienu jaħartu bih wara li jferrxu d-demel, biex dan jintradam. Jingħad li kien ivvintah ċertu Kalanġ ta' Lorbu mis-Siġġiewi u ħaddmu l-ewwel darba fiż-Żurrieq. IL-MOĦRIET (KOMUNI) - Dak li ġieli naraw jaħartu bih sabiex jiżirgħu l-patata eċċ. IL-MOĦRIET (TAŻ-ŻEWĠ) - Dan il-moħriet huwa ftit kbir. Dan kien ikun wara l-bhejjem, żewġ baqriet jew bagħal u baqra jew xi bagħal kbir u b'saħħtu li jkun kapaċi jiġbed il-moħriet warajh. IL-MUSBIEĦ — Il-bidwi kien jixegħlu sakemm jiekol bukkun (biċċa ħobż) ġod-dwejra. Kien jitfih sabiex ma jaħlix wisq żejt u biex ma jkunx mikxuf, ħalli ma jkunux jafu li hemm sidu. IL-PALA - Kienet tintuża għat-taħmil. : IL-PLIER- ikun mibni fuq il-ġwiebi, b'żewġ pilastri u blata fuqhom. Mal-blata kienet tintrabat biċċa katina biex tidħol it-tarjola. IL-PUNTAL Biċċa qasba. Il-bidwi kien jerfa' l-għeneb mill-art biex ma jitħassarx. IL-QARTALLA - Magħmula mill-qasab. Kienet użata l- aktar bħala kejl, jixħet fiha s-silla u t-tiben biex wara jiġi mixħut fil-ħawt għall-bhima. IR-RAMPIL — Biċċa ħadida tonda, u b'xi sitt ganċijiet imdendlin u jiċċaqalqu. Miegħu jkollu marbut il-ħabel li aktar ma jkun twil aħjar. Użat biex itellgħu xi ħaġa litkun waqgħet fil-bir, ġiebja, spiera. IR-ROMBLU TA' L-IMGĦAŻEL - Ta' l-injam jew tal- ħadid. Dawn kienu jintużaw fuq il-qiegħa, u kienu jiġu mġebbdin mill-baqar, għoġiela biex iqattgħu t-tiben. IR-ROMBLU TAL-KEMMUN - Magħmul mill-ġebel u għandu forma tonda. Twil mat-80 ċentimetru u t-tund- jatura ma' 23 ċentimetru. Jiġi miġbud mill-bidwi biex irattab l-iskorċa tal-ħamrija. U meta l-art tkun ratba n- nebbiet jixrob in-nida ta' filgħodu u jinbet aktar malajr. IR-ROMBLU TAL-QIEGĦA - Magħmul minn ġebla tonda. Wara li l-qiegħa tiġi mballta mill-ballata, il-bidwi jrambal b'dan ir-romblu biex il-qiegħa tiġi watja. IS-SARIMA — Kienet tiġi marbuta taħt il-geddum tal- bhima, biex ma titbaxxiex u tiekol il-ħaxix. IS-SIFA - Tissejjaħ ukoll it-trab ta' l-andar. Wara li l- qiegħa kienet titbexx bl-ilma, il-bidwi kien jitfa' s-sifa biex toqgħod il-qiegħa. Kien użat ukoll biex jiġi mixħut fil-maqjel biex jixxotta l-urina jew inkella l-ilma tax-xita minn taħt il-bhejjem. It-taljola tidħol fil-gabja. Issa ġot-taljola jidħol il-ħabel li jkun fih żewġ bramel biex itellgħu l-ilma mill-bir. IT-TOMNA - Biex jitkejjel il-ġwież biha. Kellhom ukoll nofs siegħ, siegħ eċċ. IX-XATBA TA' L-IMSIEMER - Magħmula mill-ħadid u mill-imsiemer. Kienet użata wara l-ħrit, biex dak il-ħaxix ħażin lijkun għadu mwaħħal fil-ħamrija jinqala' u jitla' fil- wiċċ tal-ħamrija. Wara l-ewwel ħalba tax-xita jitla' ħafna ħaxix ħażin speċjalment fejn tkun miżrugħa l-patata. Din tixxattab u jinqered il-ħaxix ħażin, u l-bidwi jiffranka n-naqa. IX-XATBA L-WATJA — Magħmula mill-injam. Użata l- aktar fis-Sajf, wara l-ħrit, biex iwitti r-raddi u l-arja ma tidħolx, u biex it-tira ma tinxifx. IX-XAGĦTAR Hija ħaxixa selvaġġa. L-aktar li titla' hija ġol-ħitan tas-sejjieħ. Użata biex tiknes l-qiegħa. IX-XIBKA - Kienet użata wkoll biex jimlew it-tiben, ful, ġulbiena. Waqt li jkunu jimlewha bit-tiben, l-ewwel kienu jimlew it-truf u l-irkejjen tax-xibka kollha. Wara kienet tintrabat bil-ħabel tagħha stess. IL-WIĊĊ TAL-MEZZA - Kienet biċċa xkora b'ħabel u rumnell. Kien jintuża wara litimtela l-mezza jew il-ġonta u jagħmluha bħal koppla żgħira. Wara kienu jorbtu l- wiċċ tal-mezza. ' IŻ-ŻAPPUN — Kien użat għall-għażiq biex iqallbu l- ħamrija. Użat ukol għall-konok, ħofor taħt xi siġra għal patata, u anke biex iwitti xi gandott ta' l-ilma tax-xita. Għandu forma ta' qalb. IŻ-ŻAPPUNA. Biċċa ħadida ftit wiesgħa, bix-xifer u bil- marloċċ. Kienet użata biex igeddsu l-ħamrija max-xitel tat-tadam, jagħmlu l-gefuni għal mixtla jew ħammiela, għan-naqa fil-wiċċ tal-ħamrija ġot-tadam u l-pastard. Mit-Tnejn sas-Sibt bejn l-4.30pm u s-7.00pm u l-Ħadd mid-9.30am sa l-12.00 nofsinhar Xogħol professjonali ta' ritratti u videos ta' tiġijiet, engagements, parties eċċ … Ritratti fuq it-tila, albums u frames ta' kull xorta u daqs. Cameras, films u video tapes ta' kull tul. Għall-preċett li ġej, l-istudio jkun miftuħ il-jum Għażla kbira ta' albums u frames tal-preċett. Michael Vassallo Triqir-Rebbiegħa, Siġġiewi Tel.